Прыпавесць пра блуднага сына і міласэрнага Айца заўсёды была крыніцай натхнення для многіх хрысціянаў. Таму можна здзіўляцца і не здзіўляцца таму, што чарговы і чарговы раз да яе вяртаемся і нібы кожны раз па-новаму. Гэтым разам асабліва звернем увагу на тое, што не толькі малодшы сын, вядомы нам як грэшнік, павінен вярнуцца ў дом Айца. Старэйшы сын таксама павінен вярнуцца, нягледзячы на тое, што жыве з Айцом і лічыць сябе праведнікам.